title: Mochica araya
text: Mochica saneik va irk is xot is aryona ruxa miduyud. Sisteson va taya, va yon tawaf lavanarilt vegeduyud, konariltason va andesafa voama ko birtaf andus bolk. Konakban lavanarilt ostik reugale wan zo malsaved. Manlize gurafa krimpa va tawamidura tuwavdayad, pune Mochica saneik va tawetc laumas va romidun welmot vegeduyud. Bata noalafa tawamidusa nuva noveyed da sinafo tawavo ken krimta di tumantaweyer, voxen larde meke istefe bowere, pune kot voaxof krant va mivvexafi seltafi koeti tazukayar.